stanford-oval/wikipedia huggingface dataset:
משחק המושבעים (סרט)

| --- | --- |
כרזת הסרט
כרזת הסרט
 מבוסס על:  ספר של ג'ון גרישם
 בימוי:  גארי פלדר
 הופק בידי:  גארי פלדר, ארנון מילצ'ן
 תסריט:  בריאן קופלמן
 עריכה:  ויליאם סטיינקמפ
 שחקנים ראשיים:  ג'ין הקמן דסטין הופמן ג'ון קיוזאק
 מוזיקה:  כריסטופר יאנג
 צילום:  רוברט אלסוויט
 מדינה:  ארצות הברית ארצות הברית
 חברת הפקה:  פוקס המאה ה-20 
 חברה מפיצה:  אולפני המאה ה-20
 שיטת הפצה:  וידאו על פי דרישה 
 הקרנת בכורה:  17 באוקטובר 2003
 משך הקרנה:  127 דקות
 שפת הסרט:  אנגלית
 סוגה:  סרט בית משפט, סרט דרמה, סרט מבוסס יצירה ספרותית 
 מקום התרחשות:  ניו אורלינס 
 תקציב:  60 מיליון דולר
 הכנסות:  80.2 מיליון דולר
 הכנסות באתר מוג'ו:   runawayjury
 www.therunawayjurymovie.com
 דף הסרט ב־IMDb
 
משחק המושבעים (באנגלית: Runaway Jury) הוא מותחן משפטי משנת 2002 בבימויו של גארי פלדר, עם ג'ין הקמן, דסטין הופמן וג'ון קיוזאק בתפקידים הראשיים.
התסריט מבוסס על ספר בשם זה מאת ג'ון גרישם משנת 1996. עיקר העלילה הוא משפט תביעה נגד חברה יצרנית נשק ולחץ הסניגוריה להשפיע על המושבעים בהחלטתם באמצעים לא חוקיים. בספר הייתה התביעה נגד חברות הטבק.
הסרט זכה בפרס אדגר על התסריט הטוב ביותר.
תקציר העלילה

בניו אורלינס עומד להיפתח משפט תביעה גדול נגד יצרנית הנשק הגדולה ויקסבורג. התובעת היא האלמנה סלסט ווד (ג'ואנה גוינג) שבעלה ג'יימס ווד עבד בחברת בורסה ונרצח על ידי סוחר מתוסכל יחד עם עוד עשרה אנשים בעזרת נשק אוטומטי תוצרת ויקסבורג. החברה מואשמת ברשלנות פושעת.
האלמנה שוכרת כתובע ראשי את עו"ד וונדל רור (דסטין הופמן) שמסתייע בעו"ד לורנס גרין (ג'רמי פיבן).
בראש ההגנה נמצא עו"ד קייבל (ברוס דייוויסון) השופט הוא הרקין (ברוס מקגיל) אבל הוא רק מנהל את המשפט וכל הכוח נמצא בידי חבר מושבעים וכאן מתחילה העלילה הראשית איך להשפיע בדרכים לא מקובלות על בחירת המושבעים ועל החלטתם הסופית. לפי המקובל כל מושבע חייב לקבל הסכמת שני הצדדים.
קייבל מקבל הוראות מרנקין פיץ' (ג'ין הקמן) דרך אזנייה קטנה המוסתרת במשקפיו. פיץ' הקים חדר מבצעים ובו עוקבים עובדיו אחרי כל המושבעים כדי להגיע למצב שיהיו "נייטרלים" לפני המשפט.
אחד המושבעים הוא ניק איסטר (ג'ון קיוזאק) שפיץ' חושד בו ושולח אליו את עוזרו הראשי דויל (ניק סירסי) שעורך חיפוש בדירתו. לניק יש חברה בשם מארלי (רייצ'ל וייס). שמה האמיתי הוא גבי ובעבר נהרגה אחותה על ידי יורה שרכש את הנשק מויקסברג ופיץ' עזר להגנה ותביעת משפחתה בוטלה. היא מתקשרת עם רור ופיץ' ומציעה את שירותיה תמורת הטיית המושבעים. רור מסרב אבל פיץ' שבוטח לה משלם לה לבקשתה 15 מיליון דולר שמועברים לחשבון באיי קיימן.
ניק מצליח להשפיע על המושבעים לקבל את התביעה והחברה נקנסת במאה ועשרה מיליון דולר למשפחת ווד. ניר ומארלי דורשים מפיץ' להתפטר אחרת יגלו ששילם שוחד.
צוות השחקנים

| שם השחקן | שם הדמות | הערות |
| --- | --- | --- |
| ג'ין הקמן | רנקין פיץ' |  |
| דסטין הופמן | וונדל רור | עו"ד תובע |
| ג'ון קיוזאק | ניק איסטר | מושבע |
| רייצ'ל וייס | מארלי |  |
| ברוס דייוויסון | קייבל | תובע |
| ברוס מקגיל | הרקין | שופט |
| ג'רמי פיבן | לורנס גרין | עורך דין |
| ניק סירסי | דויל | עוזר של פיץ' |
| קליף קרטיס | פרנק הררה | מושבע |
| ג'ואנה גוינג | סלסט ווד | תובעת |
| מרגרט מוראו | אמנדה מונרו | עוזרת של פיץ' |
| סטנלי אנדרסזן | הנרי ג'נקל | בעל חברת נשק |
המתחזה (סרט, 1914)

| --- | --- |

 בימוי:  צ'ארלי צ'פלין 
 הופק בידי:  מאק סנט 
 תסריט:  צ'ארלי צ'פלין 
 עריכה:  צ'ארלי צ'פלין 
 שחקנים ראשיים:  צ'ארלי צ'פלין הארי מקוי Glen Cavender Jess Dandy Billy Gilbert מייבל נורמנד ססיל ארנולד Chester Conklin צ'ארלי צ'ייס מינטה דרפי צ'ארלס מארי Fritz Schade רוסקו ארבוקל בן טרפין Vivian Edwards 
 צילום:  Frank D. Williams 
 מדינה:  ארצות הברית 
 חברת הפקה:  Keystone Studios 
 חברה מפיצה:  Mutual Film 
 הקרנת בכורה:  1914 
 משך הקרנה:  13 דק' 
 סוגה:  סרט קומדיה, סרט להט"בי, סרט אילם 
 דף הסרט ב־IMDb
 
המתחזה (באנגלית: The Masquerader) הוא סרט קומדיה אילם קצר אמריקאי משנת 1914, בבימויו ובכיכובו של צ'ארלי צ'פלין. הסרט הופק על ידי אולפני Keystone, בהם צ'פלין עבד באותה תקופה, ונמשך כ-13 דקות.
עלילה

הסרט מתרחש באולפן קולנוע, בו צ'פלין מגלם את עצמו כשחקן המתקשה לבצע את תפקידיו, מה שמוביל לפיטוריו. במטרה לחזור לעבודה, הוא מתחפש לאישה ומצליח להערים על המפיקים, אך במהלך הצילומים זהותו האמיתית נחשפת, מה שמוביל לסיטואציות קומיות.
צוות השחקנים

צ'רלי צ'פלין - שחקן קולנוע
רוסקו "פאטי" ארבאקל - שחקן קולנוע
צ'סטר קונקלין - שחקן קולנוע
צ'ארלס מאריי - במאי קולנוע
ג'ס דנדי - שחקן/נבל
מינטה דרפי - שחקנית ראשית
ססיל ארנולד - שחקנית
ויויאן אדוארדס - שחקנית
הארי מקוי - שחקן
צ'רלי צ'ייס - שחקן
פרנק אופרמן - שחקן
ביקורות

מבקר מה-Bioscope כתב: "כאן אנו רואים את מר צ'פלין מתאמן להפקת סרט קולנוע, שבו הוא מציג חיקוי נשי ממש מדהים. האיפור לא פחות מוצלח מהדמות שהוא מגלם, וזהו הוכחה נוספת לרבגוניות הבלתי מעורערת של מר צ'פלין."
הפולחן

| --- | --- |

 בימוי:  מיקאל האפסטרום 
 הופק בידי:  טריפ וינסון 
 תסריט:  מייקל פרטוני 
 עריכה:  פיטר בוייל 
 שחקנים ראשיים:  אנתוני הופקינס כריס מרקט מריה גרציה קוצ'ינוטה Marija Karan טורי דה ויטו רוטגר האוור טובי ג'ונס קירן היינדס קולין אודונהיו אליס בראגה צ'צ'ילייה דאצ'י בפסקה זו רשומה אחת נוספת שטרם תורגמה 
 מוזיקה:  אלכס הפס 
 צילום:  בן דייוויס 
 מדינה:  ארצות הברית, איטליה, הונגריה 
 חברת הפקה:  ניו ליין סינמה, TriBeCa Productions 
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  17 במרץ 2011 
 משך הקרנה:  114 דק' 
 שפת הסרט:  איטלקית, אנגלית 
 סוגה:  סרט אימה, סרט מתח, סרט דרמה 
 מקום התרחשות:  קריית הוותיקן 
 הכנסות באתר מוג'ו:   rite
 אתר רשמי
 דף הסרט ב־IMDb
 
הפולחן (באנגלית: The Rite) הוא סרט אימה על-טבעי אמריקאי משנת 2011, בבימויו של מיקהאל הפסטרום, המבוסס על הספר "The Rite: The Making of a Modern Exorcist" מאת מאט בג'יליו. בסרט מככבים אנתוני הופקינס, קולין אודונהיו, אליס בראגה, טובי ג'ונס ורוטגר האוור. הסרט עוקב אחר מייקל קובאק, תלמיד כנסייה סקפטי, הנשלח לוותיקן ללמוד על גירוש שדים, שם הוא פוגש בכומר ותיק המתמודד עם מקרה של אחיזה דמונית. הסרט הופק בתקציב של כ-37 מיליון דולר והכניס כ-96 מיליון דולר ברחבי העולם.
עלילה

מייקל קובאק, צעיר אמריקאי, מצטרף לסמינר כנסייתי כדי לקבל השכלה בחינם, אך הוא ספקן באמונתו. כדי להתמודד עם ספקותיו, הוא נשלח לוותיקן להשתתף בקורס על גירוש שדים. שם הוא פוגש את האב לוקאס, כומר ותיק ומנוסה בגירוש שדים. במהלך התנסותם המשותפת, מייקל מתמודד עם אירועים על-טבעיים שמערערים את ספקנותו ומאלצים אותו להתמודד עם אמונתו.
צוות השחקנים

אנתוני הופקינס – האב לוקאס, כומר מומחה בגירוש שדים.
קולין אודונהיו – מייקל קובאק, תלמיד סמינר סקפטי.
אליס בראגה – אנג'לינה, עיתונאית החוקרת את נושא גירוש השדים.
סיארן הינדס – האב קסנדרה, כומר בכיר בוותיקן.
טובי ג'ונס – האב מתיו, מנהל הקורס לגירוש שדים.
רוטגר האוור – איסטן קובאק, אביו של מייקל.
ביקורות

הסרט "הפולחן" קיבל ביקורות מעורבות עד שליליות. באתר Rotten Tomatoes הוא זכה לציון של 21% המבוסס על 161 ביקורות, עם הקונצנזוס: "למרות הופעתו המחויבת של אנתוני הופקינס, 'הפולחן' הוא סרט אימה צפוי ואיטי שאינו מצליח לספק את המתח המצופה." באתר Metacritic הסרט קיבל ציון ממוצע של 38 מתוך 100, המבוסס על 30 ביקורות, המעיד על "ביקורות שליליות בדרך כלל".
הערות שוליים

↑  "Anthony Hopkins Has The Rite to Exorcise Demons". 25 בפברואר 2010. {{cite web}}:  (עזרה)
אן טריזמן

| --- | --- |

 לידה:  27 בפברואר 1935 וייקפילד, אנגליה, הממלכה המאוחדת 
 פטירה:  9 בפברואר 2018 (בגיל 82) מנהטן, ניו יורק, ארצות הברית 
 ענף מדעי:  פסיכולוגיה
 מקום מגורים:  ניו יורק, ארצות הברית
 מקום לימודים:  סאמרוויל קולג', אוקספורד (1963)  בית הספר קנדריק  אוניברסיטת קיימברידג'  קולג' ניונהאם, אוניברסיטת קיימברידג' 
 מוסדות:  אוניברסיטת פרינסטון 
 תלמידי דוקטורט:  Karla K Evans 
 פרסים והוקרה:  המדליה הלאומית למדעים (2013)  פרס גרומאייר (2009)  עמית חברת הפסיכולוגים הניסויים  פרס עמיתי ויליאם ג'יימס (2002)  עמית אגודת המדעים הקוגניטיביים  עמיתת האקדמיה האמריקאית לאמנויות ולמדעים  פרס מוח הזהב (1996)  פרס האגודה האמריקנית לפסיכולוגיה לתרומות מדעיות נכבדות לפסיכולוגיה (1990)  מדלייית הווארד קרוסבי וורן (1990)  עמית החברה המלכותית (1989)  מדליית ספירמן (1965) 
 בן או בת זוג:  דניאל כהנמן (1978–9 בפברואר 2018)  Michel Treisman (1960–1976) 
 צאצאים:  Jessica E Treisman, Deborah Treisman, דניאל טריזמן 
 מספר צאצאים:  4 
 תרומות עיקריות
 תאוריית אינטגרציית התכוניות, תאוריית ההפחתה (אנ')
 
אן טריזמן (באנגלית: Anne Treisman;‏ 27 בפברואר 1935 – 9 בפברואר 2018) הייתה חוקרת בריטית בתחום הפסיכולוגיה הקוגניטיבית באוניברסיטת פרינסטון שבארצות הברית. היא חקרה קשב ויזואלי, תפיסת אובייקטים ותהליכי זיכרון. אחד מהרעיונות המשפיעים ביותר שלה הוא תאוריית איחוד התכוניות של הקשב (Feature Integration Theory of Attention), שפורסמה לראשונה עם G. Gelade בשנת 1980. טריזמן לימדה באוניברסיטת אוקספורד, באוניברסיטת קולומביה הבריטית, באוניברסיטת קליפורניה, בברקלי ובפרינסטון. בשנת 2011, טריזמן קיבלה את המדליה הלאומית למדעים מנשיא ארצות הברית ברק אובמה על עבודתה פורצת הדרך במחקר הקשב. במהלך הקריירה הארוכה שלה, טריזמן הגדירה באופן אמפירי ותאורטי כיצד קלטי מידע גולמיים מהסביבה נקלטים, נבררים ומאוחדים לכדי אובייקטים שלמים בעלי משמעות המדריכים את האדם במחשבתו ובפעולותיו.
ראשית חייה והשכלה

אן טריזמן נולדה בוייקפילד (אנ'), יורקשייר שבאנגליה. שנתיים לאחר מכן, משפחתה עברה לרוצ'סטר (אנ') שבקנט שם אביה, פרסי טיילור (Percy Taylor) עבד כקצין חינוך ראשי במהלך מלחמת העולם השנייה. מערכת החינוך האנגלית באותה תקופה אילצה את טריזמן לבחור שלושה תחומי לימוד בלבד בתיכון; טריזמן בחרה להתמקד בלימודי שפה (צרפתית, לטינית) ובהיסטוריה. טריזמן קיבלה את התואר הראשון שלה בספרות צרפתית מקיימברידג' בשנת 1954. היא סיימה את התואר בהצטיינות יתרה, מה שאפשר לה לזכות במלגה ששימשה אותה ללמוד תואר ראשון נוסף, בתחום הפסיכולוגיה. במהלך השנה הזו טריזמן למדה בהנחייתו של ריצ'רד גרגורי (Richard Gregory) שהפגיש אותה עם מתודות שונות לחקירת הקוגניציה דרך ניסויים בתפיסה.
בשנת 1957, טריזמן נרשמה לאוניברסיטת אוקספורד ללימודי דוקטור לפילוסופיה בהנחייתו של קרולוס אולדפילד (Carolus Oldfield). טריזמן ערכה מחקר על אפאזיה, אך במהרה החלה להתעניין באוכלוסיות שאינן קליניות. מחקרה של טריזמן הודרך על ידי ספרו של דונלד ברודבנט, Perception and Communication. לאחר שלוש שנות מחקר, היא נישאה למישל טריזמן (Michel Treisman), גם הוא בוגר אוקספורד. שנתיים לאחר מכן, בשנת 1962, טריזמן השלימה את עבודת התזה שלה, ״Selective Attention and Speech Perception״.
בשנת 1976 הגיעו נישואיה של טריזמן למישל לקיצם. היא נישאה בשנית בשנת 1978 לדניאל כהנמן, פסיכולוג שזכה פרס נובל לכלכלה לשנת 2002.
קריירה > תהליכי קשב > מודל הסינון של ברודבנט כהתחלה (Filter Model)

בזמן שטריזמן עבדה להשגת תואר דוקטור בפילוסופיה, תחום הפסיכולוגיה שינה את כיוונו מהגישה הביהביוריסטית הקלאסית לעבר הגישה הקוגניטיבית המדגישה תהליכים אקטיביים של עיבוד מידע. דונלד ברודבנט וקולין צ'רי העלו תזה על אודות שמיעה סלקטיבית, המוכרת כאפקט מסיבת הקוקטייל. האפקט מתייחס ליכולת למקד את הקשב האודיטורי בגירוי מסוים ובה בעת לסנן גירויים אודיטוריים אחרים, בדומה לאופן בו אדם מסוגל לנהל שיחה עם אדם אחר בחדר רועש. מאוחר יותר הציע ברודבנט את מודל הסינון המוקדם (Filter Model) כהסבר לתופעת הקשב הסלקטיבי. ברודבנט העלה את הרעיון שהמערכת הקוגניטיבית מוגבלת ביכולת העיבוד שלה, ועל כן מוכרח להיות פילטר שיאפשר מעבר של הקלט הרצוי ויחסום גירויים לא רלוונטיים. ברודבנט העלה את הרעיון הבא:
בשלב הראשון המערכת הקוגניטיבית מעבדת באופן מקבילי את התכונות הפיזיקליות של כל הגירויים האודיטוריים (קול גברי מול נשי, מיקום מקור הקול וכדומה).
השלב השני הוא בעל קיבולת מוגבלת, ועל כן שוער שכדי למנוע עומס יתר בעיבוד, מיקומו של הפילטר הוא בשלב זה. בהתבסס על התכונות הפיזיקליות שמופו בשלב הראשון, הפילטר יאפשר מעבר רק לאותם גירויים בעלי הקריטריון הרלוונטי שהמערכת מעוניינת להטות אליהם קשב. כל קלט בעל מאפיין פיזיקלי אחר יחסם בשלב הסינון.
רק בשלב השלישי, לאחר הסינון, מתרחש עיבוד מסדר גבוה של מאפיינים סמנטיים. לפיכך, קלט שנחסם משום מאפיין פיזיקלי לא רלוונטי כלשהו (לדוגמה, צליל מצד ימין כשהמערכת מטה קשב לצד שמאל), לא יוכל להיות נגיש או מובן שכן הוא נכשל מלהגיע לרמת העיבוד הסמנטי.
ברודבנט בחן אמפירית את המודל שלו בסדרת ניסויים באמצעות מטלת שמיעה דיכוטית (dichotic listening task), שבמהלכה נבדקים מאזינים לקלט דו-ערוצי דרך אוזניות. מטרת הנבדקים היא להתמקד בקלט ערוצי אחד בלבד ולחזור על שנאמר בו (shadowing). מקרה שבו הערוץ המתחרה (כלומר, זה שיש להסיט את הקשב ממנו) פרץ את מחסום הקשב של הנבדק, והלה חזר על הקלט השגוי נחשב כ״הפרעה״ (interference). סדרת הניסויים שערך ברודבנט סיפקו תמיכה מסוימת במודל הסינון שלו:
כאשר שני הערוצים נבדלו בסממנים פיזיקליים (ערוץ בקול גברי מול ערוץ בקול נשי, ערוץ המושמע באוזן ימין מול ערוץ המושמע באוזן שמאל), מספר ההפרעות היה מינימלי. זו עדות ליכולת הסינון על סמך מאפיינים פיזיקליים. בנוסף, לפי המודל, הקלט שהקשב אינו מופנה אליו נחסם ויוצא מן המודעות. מבחני זיכרון שנערכו לנבדקים הצביעו על כך שאכן הקלט מהערוץ המתחרה אבד לגמרי.
כאשר שני הערוצים נבדלו זה מזה אך ורק בסממנים סמנטיים (ערוץ המשמיע שמות של חיות בקול נשי מול ערוץ המשמיע שמות של ארצות בקול נשי גם כן), הנבדקים התקשו לבצע את המטלה ומספר ההפרעות היה גבוה למדי. זו עדות לכך שהעיבוד הסמנטי מתבצע לאחר שלב הסינון, שכן עולה מהתוצאות שמצב של שונות במאפיינים הסמנטיים בלבד אינו מספק קריטריון סינון על פיו יכולה המערכת הקוגניטיבית לברור החוצה מידע לא רצוי.
קריירה > תהליכי קשב > ביקורת על מודל הסינון

המודל נתקל בבעיות במקרים בהם אנו מצליחים לעבד באופן סמנטי אירועים שלפי המודל צריכים להימצא מחוץ למודעות כליל:
כאשר במטלת ההאזנה הדיכוטית הושמע לנבדקים בערוץ המתחרה (זה שיש להתעלם ממנו) המשפט ״אתה יכול לעצור כעת״, מספר לא מבוטל מהם אכן עצר. זו עדות לעיבוד סמנטי של קלט מערוץ ששוער שהוא חסום בפני עיבוד גבוה מסוג זה.
לרוב, כאשר בערוץ המתחרה הושמע לנבדקים שמם, הם העירו על כך שאכן שמעו אותו.
טריזמן, שהייתה מודעת לבעיות במודל הסינון, החליטה להעמידו למבחן. באחד מתוך סדרת ניסויים שערכה, השתתפו נבדקים דו-לשוניים במטלת האזנה דיכוטית. הניסוי חולק לשלושה תנאים:
ערוץ המטרה: קלט בשפת האם הראשונה. הערוץ המתחרה: קלט בשפת האם הראשונה.
ערוץ המטרה: קלט בשפת האם הראשונה. הערוץ המתחרה: קלט בשפת האם השנייה.
ערוץ המטרה: קלט בשפת האם הראשונה. הערוץ המתחרה: קלט בשפה זרה.
המאפיינים הפיזיקליים של הקלט בכל אחד מהערוצים בכל אחד מהתנאים היה זהה. אם כך, לפי ברודבנט, אנו לא צריכים לראות הבדל ברמת ההפרעה בין כל שני ערוצים בכל אחד מהתנאים, שכן על אף שהם שונים במאפיינים סמנטיים הם זהים במאפיינים הפיזיקליים שעל פיהם כאמור מתבצע הסינון. מתוצאות הניסוי עלה שיעילות הטיית הקשב אכן הייתה זהה בתנאים (1) ו-(2). עם זאת, תנאי (3) הציג רמות נמוכות יותר באופן מובהק של הפרעות. בנוסף, כאשר הקלט בערוץ המתחרה בתנאי (2) היה זהה במשמעותו לקלט בערוץ המטרה, נבדקים הצליחו לזהות זאת על אף שהיו עסוקים במשימת ה-shadowing. נדמה כי חסימה מוחלטת של אחת מהשפות בערוץ המתחרה אינה אפשרית, שכן יש כאן עדות לעיבוד סמנטי של קלט זה מעל ומעבר לתכונותיו הפיזיקליות.
קריירה > תהליכי קשב > מודל ההפחתה של טריזמן (Attenuation Model)

מודל ההפחתה של טריזמן לקשב סלקטיבי שומר על הרעיון של סינון מוקדם המונחה בעיקר על ידי רמזים פיזיקליים. אולם, שלא כמו במודל של ברודבנט, הפילטר מחליש את המידע הלא רלוונטי ולא חוסם אותו לחלוטין. טריזמן שיערה שלכל מילה יש מעין סף זיהוי משלה, שככל שהוא נמוך יותר יש סיכוי גבוה יותר שהיא תצליח לפרוץ למודעות גם לאחר שהיא עברה החלשה. קלט שאנו קשובים לו יגיע לעיבוד מלא מסדר גבוה, בעוד קלט לא רלוונטי שאינו בעל סף זיהוי נמוך מספיק לא יגיע לכדי עיבוד שכזה. סף הזיהוי מושפע, בין היתר, מהגורמים הבאים:
הקשר - עובד כמנגנון הטרמה (priming) שבו מידע רלוונטי הופך זמנית לנגיש יותר ולבעל סף זיהוי נמוך יותר. דוגמה לכך ניתן לראות במשפט "פעמון ההפסקה צלצל", כאשר המילה "צלצל" ודומותיה תיהנינה מסף זיהוי נמוך כתוצאה מהטרמה של המילים "פעמון" ו"הפסקה" החולקות עימן הקשר משותף.
חשיבות סובייקטיבית - למילים בעלות חשיבות כגון "הצילו" ו"זהירות" יהיה סף נמוך מלמילים אחרות. למילים בעלות חשיבות קרדינלית, כגון שמו של האדם, יהיה סף זיהוי נמוך מאוד באופן קבוע והן תצלחנה לפרוץ למודעות כמעט בכל הנסיבות.
מידת ההחלשה של הקלט הלא הרלוונטי מוכתבת לא רק מסף הזיהוי של כל גירוי, אלא גם ממידת המשאבים הזמינים למערכת לצורך עיבוד גירויים לא רלוונטיים.
קריירה > תאוריית איחוד התכוניות (Feature Integration Theory)

גישה נאיבית של תפיסה חושית תאמר שאובייקטים בעולם נתפסים על ידי מערכת החישה בכללותם, כיחידה אחת. בשנת 1980, טריזמן ו-Garry Gelade מציגים גישה שונה לזו הנאיבית, ומפתחים את תאוריית איחוד התכוניות (Feature Integration Theory). על פי תאוריה זו, תפיסה מורכבת משני שלבים. בשלב הראשון, נתפסים מאפייניו של הגירוי (תכוניות) באופן אוטומטי ומקבילי, ואילו רק בשלב השני והנפרד האובייקט עצמו (כסך כל התכוניות הנתפסות) מתגבש ומזוהה. התאוריה היא אחד מהמודלים הפסיכולוגיים המשפיעים ביותר בתחום הקשב הוויזואלי.
קריירה > תאוריית איחוד התכוניות (Feature Integration Theory) > השלב הקדם-קשבי (the pre-attentive stage)

לפי טריזמן, בשלב הראשון, השלב הקדם-קשבי, התפיסה נעשית באופן אוטומטי, לא-מודע וללא מאמץ. בשלב זה, האובייקט מפורק לפרטיו כגון צורה, צבע, נטייה ותנועה, כאשר כל אספקט מעובד באזור המתאים במוח. הרעיון שהתכוניות מופרדות באופן אוטומטי נראה מנוגד לאינטואיציה; עם זאת איננו מודעים לשלב זה שכן הוא מתרחש מוקדם בתהליך התפיסה, טרם היותנו מודעים לאובייקט. כל פירוק כזה של תכוניות מיוצג על גבי מפת תכוניות (feature map) נפרדת.
קריירה > תאוריית איחוד התכוניות (Feature Integration Theory) > שלב הקשב הממוקד (the focused attention stage)

בשלב הקשב הממוקד, התכוניות של האובייקט מאוחדות כדי לתפוש את האובייקט בכללותו. כדי לאחד את התכוניות הנפרדות, הקשב צריך להתמקד באובייקט הרלוונטי על גבי ״מפת העל״ (master map). מפת העל כוללת את כל המיקומים במרחב שבהם התגלו ופורקו תכוניות. לכל מיקום במפת העל יש גישה למפת התכוניות הרלוונטית שלו, כלומר לתכוניות שפורקו וזוהו במיקום זה במרחב. כאשר הקשב מתמקד במיקום מסוים על גבי מפת העל, התכוניות המשויכות למיקום זה מתאחדות. כעת נוצרים קישורים בין התכוניות המאוחדות (האובייקט-שבדרך) לבין מידע קודם המאוחסן בזיכרון. אם מקורן של התכוניות הוא באובייקט מוכר, נוצר זיהוי של האובייקט בשלב האחרון.
כתמיכה לקיומו של שלב זה, חוקרים משתמשים בחולים הסובלים מסינדרום באלינט (Balint's Syndrome). בעקבות נזק לאונה הפריאטלית (the parietal lobe), אנשים אלו לא מסוגלים למקד קשב על אובייקט אינדיבידואלי. בהינתן גירוי שדורש איחוד של תכוניות, אנשים הסובלים מסינדרום באלינט לא מסוגלים למקד את הקשב לזמן ארוך מספיק כדי לאפשר איחוד של התכוניות, ותהליך תפיסת האובייקט נפגע.
קריירה > תאוריית איחוד התכוניות (Feature Integration Theory) > חיפוש תכונית (feature search) וחיפוש מצרפי (conjunction search)

טריזמן מבדילה בין שני סוגים של מטלות חיפוש ויזואלי, חיפוש תכונית (feature search) וחיפוש מצרפי (conjunction search). חיפוש תכונית נעשה במהירות ובשלב הקדם-קשבי עבור מטרות המוגדרות על ידי תכונית אחת בלבד כגון צבע, צורה, נטייה או כיוון התנועה. המטרה בעלת התכונית יוצאת הדופן מתבלטת מיד (pop-out) במהלך החיפוש, ללא תלות במספר המסיחים. כלומר, החיפוש הוא מקבילי ואינו נעשה קשה יותר עם הוספת מסיחים נוספים, כל עוד הם נבדלים בתכונית אחת בלבד מהמטרה. באופן הפוך, חיפוש מצרפי נעשה באופן סדרתי, ודורש איחוד של תכוניות משום שהמטרה נבדלת מהמסיחים ביותר מתכונית אחת. חיפוש מצרפי הוא איטי בהרבה מחיפוש תכונית ודורש הקצאת קשב ומאמץ. זמן מציאת המטרה כאן עולה ככל שמספר המסיחים גדול יותר.
קריירה > תאוריית איחוד התכוניות (Feature Integration Theory) > תמיכה אמפירית

כדי לבחון את ההשערה שקשב משחק תפקיד חשוב בתפיסה ויזואלית, טריזמן ערכה ניסוי בשנת 1982 המדגים כיצד תכוניות עשויות להתקיים בנפרד זו מזו בשלבים המוקדמים של תהליך התפיסה. כאמור, לפי השערתה של טריזמן התכוניות מופרדות בשלב הקדם-קשבי, אך לאחר מכן מתאחדות בזמן מיקוד הקשב. לכן, מניפולציה ניסויית שתפגע בהליך מיקוד הקשב תוכל לפגום בשלב איחוד התכוניות. בניסוי הוקרנו לנבדקים ארבעה אובייקטים על מסך, וכדי להסיט את מיקוד הקשב מהם הוקרנו על גבי הצורות שני מספרים צבועים שחור. המיצג כולו הוקרן למשך 0.2 שנייה, והנבדקים התבקשו לדווח על זוג המספרים השחורים שהופיעו על גבי הצורות. לאחר מכן הם התבקשו לדווח על הצורות הממוסכות שראו. התוצאות אישרו את ההשערה של טריזמן. בחלק מהמקרים, נבדקים דיווחו על צורות שהורכבו מאיחוד של תכוניות השייכות לאובייקטים שונים. כך לדוגמה, יכול היה נבדק לדווח על ״עיגול ירוק״ כאשר על המסך הופיעו עיגול אדום וריבוע ירוק. כלומר, תכונית הצורה של העיגול האדום ותכונית הצבע של הריבוע הירוק התאחדו באופן מוטעה לכדי צורה חדשה. תופעה זו נקראת "צירוף אשלייתי" (illusory conjunction) והיא עשויה להתרחש גם בחיי היומיום. לדוגמה, אדם עשוי לראות שני אנשים חולפים מולו, האחד לובש חולצה צהובה והאחר חובש כובע אדום, ולדווח שראה למעשה אדם אחד הלובש חולצה צהובה וחובש כובע אדום. תאוריית איחוד התכוניות מספקת הסבר לצירופים אשלייתיים; משום שהתכוניות מתקיימות באופן נפרד זו מזו בתחילת הליך התפיסה ואינן משויכות לאובייקט מסוים, הן יכולות להתאחד באופן שגוי בהיעדר משאבי קשב מספיקים בזמן יצירת מפת העל ממפות התכוניות השונות.
עד עתה עסקנו בתפיסה מלמטה-למעלה (bottom-up) כאשר הזיהוי נעשה על סמך הגירויים החיצוניים. אולם, כשאנשים משתמשים בידע קודם כדי לתפוס אובייקט (תפיסה מלמעלה-למטה, top-down), יש סבירות נמוכה יותר להופעת צירופים אשלייתיים. כדי להסביר תופעה זו, ערכה טריזמן בשנת 1986 ניסוי בו הציגה לנבדקים שלוש צורות שהתכוניות שלהן עשויות להצטרף באופן שגוי. באופן מפתיע, כאשר נאמר לנבדקים שהם מתבוננים בגזר, אגם ובצמיג (במקום משולש כתום, אליפסה כחולה וטבעת שחורה, בהתאמה), צירופים אשלייתיים לא נוצרו. טריזמן גרסה כי ידע קודם משחק תפקיד חשוב בתפיסה תקינה. לרוב, תהליכי תפיסה מלמטה-למעלה משמשים לזיהוי אובייקטים חדשים; אולם, אם בידנו ידע קודם, אנו משתמשים בתהליכי תפיסה מלמעלה-למטה. עובדה זו מסבירה מדוע אנשים טובים יותר בזיהוי אובייקטים מוכרים מאשר אובייקטים זרים.
תוארי כבוד

טריזמן נבחרה לחברה המלכותית של לונדון ב-1989, לאקדמיה הלאומית למדעים של ארצות הברית ב-1994, לאקדמיה האמריקנית לאמנויות ולמדעים ב-1995 כמו גם לאגודה למדעי הפסיכולוגיה של ארצות הברית ב-2002. טריזמן נבחרה לקבל את פרס Grawemeyer של אוניברסיטת לואיוויל על הסבריה באשר לאופן בו המוח בונה תמונות בעלות משמעות מהגירויים שאנו תופסים.
מחקרים בולטים

Treisman, A., & Gelade, G., 1980. A feature integration theory of attention. Cognitive Psychology, 12, 97-136.
Treisman, A., 1991. Search, similarity and the integration of features between and within dimensions. Journal of Experimental Psychology: Human Perception and Performance, 27, 652-676.
ראו גם

קשב
מודל הסינון של ברודבנט
מודל ההפחתה של טריזמן
השלבים בתפיסת אובייקט לפי ״תאוריית איחוד התכוניות״
תאוריית איחוד התכוניות
חיפוש תכונית. המטרה: ריבוע צהוב
חיפוש מצרפי. המטרה: ריבוע צהוב
צירוף אשלייתי של עיגול אדום וריבוע ירוק לכדי עיגול ירוק
הגירויים המסמלים (משמאל לימין) גזר, אגם וצמיג מהניסוי של טריזמן מ-1986
ישיבת מעלה אליהו

| --- | --- |

 ישיבה
 השתייכות:  ציונות דתית   ישיבות הקו
 תקופת הפעילות:  התשנ"ז–הווה
 מייסדים:  הרב חיים גנץ  הרב נדב פרידמן
 בעלי תפקידים
 מנהל:  יאיר גנץ
 ראש הישיבה:  הרב חיים גנץ
 תלמידים
 :  270
 מיקום
 מיקום:  הנרייטה סולד 6 תל אביב
 מדינה:  ישראל ישראל
 קואורדינטות:  32°04′46″N 34°47′31″E﻿ / ﻿32.079555555556°N 34.792°E﻿ / 32.079555555556; 34.792
 ytlv.co.il
 תבנית:לשוניות2
 
ישיבת תל אביב "מעלה אליהו", ע"ש עו"ד אליהו מירון, היא ישיבה גבוהה ציונית דתית הממוקמת בתל אביב-יפו. ראש הישיבה הוא הרב חיים גנץ.
הקמת הישיבה ואנשיה

הישיבה הוקמה בתל אביב בשנת תשנ"ו (1996) על ידי קבוצת אברכים מישיבת מרכז הרב. לגרעין המייסדים הצטרפו כ-20 בחורים מישיבות תיכוניות. הקבוצה ביקשה מהרב חיים גנץ, מתלמידי הרב צבי ישראל טאו והרב מרדכי שטרנברג, ששימש כר"מ בישיבת שבי חברון, לעמוד בראש הישיבה. היא הוקמה בתמיכתו והדרכתו של הרב שטרנברג, שגם מסר בה שיעור שבועי עד פטירתו.
ר"מים בולטים בישיבה הם הרבנים נדב פרידמן, יורם מושקוביץ, יאיר גלס (רב היישוב שומריה), מאיר הילביץ' (רב היישוב ברוכין), ודוד טורנר (ראש בית המדרש הקהילתי גבעת שמואל). באלול תשפ"ג (2023) הקים הרב משה לוי, שהיה ר"מ בישיבה, שלוחה בהרצליה עם גרעין מתלמידי הישיבה.
עם בוגרי הישיבה נמנה אל"ם יהונתן שטיינברג, מפקד חטיבת הנח"ל שנהרג במתקפת הפתע ב-7 באוקטובר בהיתקלות עם מחבלי חמאס סמוך למעבר כרם שלום.
הישיבה מופעלת באמצעות עמותה בשם ״הנקודה היהודית בתל אביב״.
משכן הישיבה

הישיבה שכנה בכל שנותיה בתל אביב. הרב גנץ הסביר שהרצון להקים ישיבה בעיר נובע מהיות תל אביב גוף מרכזי שחסרה בו "נשמה", שהיא לדעתו מקום ללימוד תורה.
במשך כחמש שנים שכנה הישיבה במקלט מתחת לבית כנסת ברחוב יהושע בן-נון בתל אביב. בשנת תשס"ד (2004) עברה לבית הכנסת "בר כוכבא" ברחוב הנרייטה סולד, בסמוך לבית החולים איכילוב. לאחר מכן עברה הישיבה לשכון באולם ספורט הצמוד לבית הכנסת, ששופץ כדי לשמש כבית מדרש, לאחר שהתחייבה לפנותו כשתידרש, לצורך הקמת בית ספר יסודי לתלמידי האזור. ב-2022 בנתה הישיבה קומת גלריה בבית המדרש עקב הגידול בתלמידים.
ועדת התכנון העירונית של עיריית תל אביב אישרה בקשת בנייה שהגישה הישיבה כדי להפוך את בית הכנסת "מגורים", ברחוב קליי שבצפון תל אביב, לבניין קומות עבור הישיבה המתרחבת. "מטה המאבק נגד המשיחיים" וארגון "הדגלים השחורים" פתחו במאבק נגד בקשת הבנייה והפגינו ליד בית הכנסת. סגנית ראש העיר מיטל להבי אמרה שהמוסד מקדם פרובוקציות נגד תושבי העיר, וראשיו, לטענתה, מדברים נגד להט"בים ומיעוטים ומעודדים התעלמות משלטון החוק. סגן ראש העיר ראובן לדיאנסקי שהוביל את המחאה הפוליטית טען כי "זהו מאבק ערכי והוא מהווה נקודת ציון בשמירה על תל אביב חילונית". בעזרת מימון המונים ובסיוע סגני ראש העיר הגישו התושבים ערר על האישור. הערר התקבל ביוני 2023 והבקשה בוטלה.